Gagaus i Tyrkvisjonens sangkonkurranse

Gagaus i Tyrkvisjonens sangkonkurranse er en oversikt over Gagaus' deltakelser i Tyrkvisjonens sangkonkurranse. Gagaus er en autonom region i Moldova hvor majoriteten av befolkningen utgjør gagausere som snakker det tyrkiske språket gagausisk. Regionen har deltatt i konkurransen siden 2013, og har senere sendt representanter alle arrangerte år. 

I 2020 debuterte Moldova i konkurransen med egen representant, noe som gjør at regionen og landet konkurrerer med hver sine representanter i konkurransen. Teleradio-Gagaus har valgt regionens representanter siden 2014 og kringkaster Tyrkvisjonens sangkonkurranse.

Historie 

I 2013 arrangerte Kanal 26 en nasjonal finale for hele Moldova som ble avholdt i Gagaus. Opprinnelig skulle vinneren - Ludmila Tukan - representere Moldova, men dette ble senere omgjort til å bli en representasjon fra Gagaus. Tukan fremførte balladen «Vernis ljubov», med ukrainsk tittel og gagausisk tekst, i delfinalen i Eskişehir. I likhet med i 2013 kvalifiserte ikke Gagaus seg ikke videre fra delfinalen i 2014 med nok et balladebidrag, «Aaladım», som ble fremført av Maria Topal og bakgrunnsvokalisten Valentina Petkoviç. 

Valentin Ormanji ble valgt til å representere Gagaus i 2015, og han fremførte den raskere «gladlåten» «Sev beni sev» skrevet av Ormanji selv. Han oppnådde en 10.-plass i finalen, samme plassering som bidraget i 2020 - «Kemenḉȁ» - fremført av Julia Arnaut Zaharievna. Arnaut ble vinner av den gagausiske finalen, Can Dalgasında, i 2016 og hun skulle dermed delta i Tyrkvisjonens sangkonkurranse i 2016. Som følge av at Tyrkvisjonens sangkonkurranse ikke ble arrangert i 2016 og de neste tre årene, ble Arnauts deltakelse fremskjøvet til 2020. 
Deltakeren som kom på andreplass i Can Dalgasında i 2016, Pelageya Stefoglo, deltok som Moldovas representant i 2020.

Deltakere og bidrag 
Tabellforklaring

Kringkastere og jurymedlemmer

Regionale finaler

Can Dalgasında 2016

Türkvizyon Moldova Gagauz Yeri Seçmeleri 2013

Se også 
 Moldova i Tyrkvisjonens sangkonkurranse

Referanser

Eksterne lenker 
 Teleradio-Moldova
 Teleradio-Gagaus
 Gagaus på turkvizyon.tv

Land og regioner i Tyrkvisjonens sangkonkurranse
Tyrkvisjonens sangkonkurranse